Lycée technique pour professions éducatives et sociales
De Lycée technique pour professions éducatives et sociales, kuerz LTPES, ass eng ëffentlech Secondairesschoul zu Lëtzebuerg.

D'Gebai vum LTPES ass zu Miersch.

Historique 
Op Basis vum engem Gesetz vum 14. Mäerz 1973 gouf den « Institut de formation pour éducateurs et moniteurs d'éducation différenciée », kuerz IFEM, geschaf.

Mam Gesetz vum 6. August 1990 gouf den « Institut d'études éducatives et sociales », kuerz IEES, an d'Liewe geruff deen den 1. September 1990 opgaangen ass. Deen hat zwou Sektiounen, wouvun eng op den Diplom vum Educateur an déi aner op den Diplom vum Educateur gradué virbereet huet.

D'Formatioun vum Educateur gradué gouf duerno, duerch d'Gesetz vum 12. August 2003, vun der Uni Lëtzebuerg iwwerholl.

Den « Lycée technique pour professions éducatives et sociales » gouf duerch d'Gesetz vum 10. August 2005 geschaf a huet den IEES ersat.

Am Juli 2006 gouf mam Bau vu provisoresche Strukturen zu Miersch ugefaangen. Dës sinn den 28. November 2006 vun der Erzéiungsministesch Mady Delvaux-Stehres an dem Bauteminister Claude Wiseler ageweit ginn.

Direktioun 
 Henry R. Welschbillig (bis …)
 Claudine Muller (zanter …)

Kuckt och 
 Secondaireschoulen zu Lëtzebuerg

Um Spaweck 
 Websäit vum Lycée technique pour professions éducatives et sociales

Schoulen zu Lëtzebuerg